**НАРОДНО ЧИТАЛИЩЕ „БАЧО КИРО – 1869”**

**ГРАД БЯЛА ЧЕРКВА**

**СВЕДЕНИЕ – ОТЧЕТ**

**за дейността на читалището за периода 2021 година**

Изтеклата 2021 година беше белязана като година на световната Ковид 19 пандемия, изключително тежка и с непоправими последствия за цялото човечество.

Тази трудна година се отрази неблагоприятно и върху дейността на читалището ни. В национална извънредна обстановка и карантина бяха преустановени всякакви мероприятия и репетиции на самодейните състави. Участниците в „Детска вокална група за автентичен фолклор“ и „Женска вокална група“ с ръководител Живка Денчева и Школа по спортни танци с ръководител Светозар Найденов; Театрален състав с ръководител Данчо Колев.

Въпреки ограниченията, активна и разнообразна беше и дейността на библиотеката ни. С подходящи мероприятия бяха отбелязани всички по-важни културни събития и годишнини.

Когато човек гори и се раздава в работата си и когато има верни и всеотдайни съмишленици, няма причина огънят в читалищното огнище да изгасне!

**Да се множат добрите дни**

**и хубавите празници,**

**да е пълно с живот и дейност**

**нашето родно читалище!**

Основно направление в читалищната работа е библиотечната дейност.

Библиотеката изпълнява ценна образователна и културна дейност и е единственият книжовен център в гр. Бяла черква. Към момента разполага с 28048 библиотечни единици.

За периода 2021 г. са регистрирани следните показатели:

Читатели – 154 броя;

Посещенията в читалнята и за дома са 9827 броя;

Заети библиотечни материали – 3000 броя;

От раздадената литература най-голям дял има художествената, след нея следва детската и отраслова литература.

Читалището получава чрез абонамент 7 броя вестници и 1бр.списания. Същите се намират на разположение на всички желаещи дори и да ги вземат в къщи.

През 2021г. бе направена частична инвентаризация на книгите.

**ДАРЕНИЯ НА КНИГИ: през 2021 година**

Дарители на книги през 2021 г.

1. Антон Живков Иванов от Б. черква - 61 книги;

2. Бояна Красимирова Соколова - 57 книги; от Пловдив

3. София Иванова Николова от София - 37 книги;

4. Виолета Найденова от В.Търново - 28 книги;

5. Явор Божанков от В. Търново - 21 книги;

6. Блага Маджурова от Пловдив - 19 книги;

7. Олга Буюклиева от Варна - 18 книги;

8. Валерия Аврамова от София - 17 книги;

9. Анета Христова Серафимова от Павликени - 13 книги;

10. Миглена Христова Партенева от София - 12 книги;

11. Даниела Ахтаподова от Самоков - 11 книги;

12. Мария Ангелова Йорданова от София - 11 книги;

13. Исторически музей гр. Полски Тръмбеш - 10 книги

14. Станислава Тахрилова - Николова от София - 10книги;

15. Мариела Кеменчеджиева от София - 9 книги;

16. Дария Бойчева от София - 9 книги;

17. Вера Ангелова Колева от София - 7 книги;

18. Ивана Попова от Сандански - 6 книги;

19. Иванка Цанева от Б.черква - 6 книги;

20. Румяна Христева Гочева от Асеновград - 6 книги;

21. Йорданка Събева Александрова от Банкя - 5 книги;

22. НЧ „Надежда-1869“ гр. В.Търново - 4 книги

23. Д-р Юлиан Рабчев от Б.черква - 3 книги

24. Ганка Тодорова Кръстева от Б.черква - 3 книги;

25. Николай Теодосиев - списание Бяла черква

26. Даниела Златкова от Бяла черква - 1 книга;

27. Светла Атанасова Василева от Б.черква - 1 книга;

28.Деси-нен от София - 4 книги;

29. Издателска къща „Мак“ – 3 книги;

30.Мая Йорданова от София – 10 книги;

31. Фондация „Глобални библиотеки“ – 3 книги.

Общо дарени книги за 2021година 405бр. на стойност 4632,43.

Библиотеката при НЧ „Бачо Киро-1869“ гр. Бяла черква реализира проект към Министерство на културата конкурсна сесия по Програма „Българските библиотеки - съвременни центрове за четене и информираност“ за 2021 г.

След одобрението на проекта закупихме книги на стойност 1182,08 лева от 31 издателства 24 български автори; 63 чужди автори общо 88 броя книги, за малки, големи и пораснали деца, от всички области на знанието!

**МУЗЕЙНА ДЕЙНОСТ**

Читалището поддържа етнографска експозиция, създадена през 2004 г. от Народно читалище „Бачо Киро” в резултат на защитен проект по програма „Живо наследство” на Фондация „Работилница за граждански инициативи”- София. Тя е разположена в интересна с архитектурата си сграда, която е собственост на читалището, построена през 1912 г., известна сред белочерковци като „старото читалище”. Днес тази сграда е приютила богатата духовна и материална култура на селището чрез експозицията, уредена с даренията на местните хора - прекрасни образци от тъкани, национални носии, шевици и накити, предмети от бита, земеделието и лозарството, занаятчийски пособия и изделия, документи и снимки. Събраното материално и снимково наследство от 19-ти и 20-ти век оформя чудното съчетание от етнографска експозиция и фотоизложба, които изграждат цялостен „ретропортрет” на града.

В книгата за дарения са вписани имената на 160 дарители с постъпили повече от 1300 Дарения.

Етнографската експозиция се посещава от граждани и гости на град Бяла черква. Тук читалището провежда учебни уроци и образователни програми.

**21.01.21г. БАБИН ДЕН - БЕ ПОДРЕДЕНА ВИТРИНА**

Една запазена традиция, един красив празник! Пожелания за здраве и дълголетие на всички баби, а на семействата, сдобили се с рожба - да са пълни сърцата им с обич, а домовете им да кънтят от детски смях!

**14.02.2021г. – Трифон Зарезан**

**ЛОЗАТА С НАЗДРАВИЦИ ДА ЗАРЕЖЕМ,**

**С ЧЕРВЕНО ВИНО ДА ПОЛЕЕМ,**

**НАЕСЕН МНОГО ГРОЗДЕ ДА БЕРЕМ**

**И БЪЧВИТЕ С ВИНО ДА НАЛЕЕМ!**

Празника на виното подготви кметството гр.Б.черква и НЧ „Бачо Киро-1869“

Събитието, посветено на Трифон Зарезан не се състоя поради въведените противоепидемични мерки бе отменен в последния момент .

**23.02.2021г.** - Работилница за мартеници с младежи от Бяла черква

**26.02.21г.** Градчето ни осъмна с празнична мартенска премяна - съвместно с служителите на кметството и музея украсихме дърветата с мартеници.

**1.03.2021г. - Баба Марта на гости в детската градина.**

Баба Марта на гости в детската градина, където закичи децата с мартенички. Те я посрещнаха с песни и стихчета, а тя им разказа за традициите, свързани с празника.

**Една нова нициатива на НЧ „Бачо Киро-1869“ - „Подари усмивка”**

Баба Марта закичи всички с мартеници в кметството, пенсионерския клуб, училището, магазини и хората по центъра на града с усмивка и от сърце!

**3.03.2021г. - Честване на 143г. от освобождението на България от турско робство**.

Денят на Освобождението всяка година е повод да изразим своята почит към хилядите герои, отдали живота си за свободата на България. Тържеството започна с издигане на трибагреника от кмета на гр.Бяла черква. Празничната ни програма продължи с изпълнение от децата на ДГ „Атанас Неделчев“ и ученици ОУ „Бачо Киро.

**13.03.2021г. - Сирни Заговезни**

Основният смисъл на множеството обреди и обичаи, съпътстващи Сирни Заговезни е да се прогонят злите сили, да се отървем от лошотията, да си пожелаем плодородие и здраве. Спазвайки традицията за поредна година бе организиран парад на маските, но поради въведените противоепидемични мерки бе отменен в последния момент.

**„Фестивал на павликенската Традиционна Кухня“**

на 24.02.21г.първи кръг и на 21.04.21г. Вторият и Третият кръг

**Първи кръг - сладкарство**

1. Пепа Недялкова - Елхички; Зайчета; Лебеди
2. Илияна Върбанова - Гъбки
3. Татяна Петрова - Снежни Топки; Костенурки
4. Елена Михалева - Гръцки Сладкиш „Галактобуреко“; Линдзер; Принцове; Дантелени Сладки
5. Снежана Цачева- Кошнички; Прасковки; Крушки
6. Маринка Цачева- Керино Ухо
7. Ренета Георгиева - Сладкиш С Крем
8. Гинка Радославова - Горски Теменужки
9. Албена Тодорова - Меденки
10. Веска Маринова - Паста ‚Парфе“
11. Любка Трифонова - Принцове; Сладки За Кафе; Кошнички
12. Радка Василева - Понички
13. Гинка Петрова - Целувки; Негърче; Руло
14. Ганка Тодорова - Сладкиш С Глазура; Плезир
15. Анка Гецова - Кошнички
16. Анастасия Георгиева - Негърче
17. Иванка Цанева - Руло „Пънче“
18. Василка Георгиева - Принцове
19. Геновева Стефанова - Кошнички; Мъфини С Малини И Шоколад
20. Стела Личева - Принцове
21. Денка Христова - Пърички; Меденки; Прасковки

**Втори и Трети Кръг - тестени изделия, манджи, предястия други ястия**

1. Иванка Петрова - Солена Торта
2. Гинка Радославова - Пита „Царска Корона“
3. Веска Маринова - Разядка „Великденски Пиленца“
4. Анка Гецова - Пролетна Пита
5. Веска Маринова - Панирана коприва
6. Ганка Петрова - Разядка с извара
7. Иванка Петрова - Пролетни рулца с чеснов сос
8. Ганка Тодорова - Пиле с картофи
9. Любка Трифонова - Лопушено руло
10. Ганка Петрова - Питка от бутрер тесто с яйце и сирене

**29.04.21г**. Пред църквата „Св.Димитър“ децата от ЦДГ „Атанас Неделчев и учениците от ОУ „Бачо Киро“ боядисаха яйца и изнесоха празнична програма.

**11.05.2021г. - Честване на 145г. от Априлското въстание**

Поднасяне венци пред паметника на Бачо Киро.

На 10 май 2021 година Бяла черква отбелязахме 145 години от Априлското въстание. На 28 април 1876 година,11 май по нов стил. 101 белочерковци излизат от селото, водени от Бачо Киро, и се включват в четата на Бачо Киро и поп Харитон, водила 9-дневни героични сражения в Дряновския манастир. Този ден е празник на град Бяла черква, обявен преди 45 години. По повод 100-годишнината от Априлското въстание през 1976 година е открит Историческият музей в града и монументалният паметник на Бачо Киро на площад „ 11 май“.

Празничната програма е организирана от Община Павликени, Кметство Бяла черква, Исторически музей – Бяла черква и Народно читалище „Бачо Киро – 1869“.

В ранната утрин на 10 май учениците от ОУ „Бачо Киро“ окичиха с венци всичките 96 паметни плочи, поставени на домовете на участниците в Дряновската епопея.

На главната улица пред училището бе даден старт на традиционния ученически крос „Бачо Киро“

 Мобилната изложба на Исторически музей – Бяла черква „Аз един Бачо Киро съм“ бе експонирана в откритото пространство пред Народно читалище „Бачо Киро-1869“. 20 табла разказват за живота и делото на видния български революционер.

Художествената авторска изложба на адв. Илиана Димитрова бе открита в малкия салон на читалището.

Концертна програма с участието на ПФА „ Искра“ гр. Велико Търново бе изнесена на площад „11 май“,

Вечерта започна спектакъл - възстановка на събитията в Бяла черква от 1876 г. по сценарий и с участието на членове на регионални клубове на НД „Традиция“ , читалищни самодейци и граждани.

Програмата продължи с факелно шествие до историческата местност „Черничака“ – изходен пункт на Белочерковските въстаници.

Празникът завърши с тържествен митинг-заря с участието на НВУ „Васил Левски“ – гр. В. Търново.

**15.05.2021г.-** Посрещане на участници в похода „По стъпките на четата на Бачо Киро и поп Харитон“

**15.05.2021г**.- Национален земеделски събор-възпоменание пред паметника на гроба на Цанко Церковски в местността „Славееви гори“ край Бяла черква по повод 95-годишнината от смъртта на видния поет, общественик, политик, основоположник на земеделското движение и БЗНС.

**24.05.2021г. -** Ден на светите братя Кирил и Методий, на българската азбука, просвета и култура и на славянската книжовност.

Тържество в голям слон на учениците от ОУ „Бачо Киро“

[**28 май 2021 г.**](https://www.facebook.com/muzei.bcherkva/posts/4186315291431942?__cft__%5b0%5d=AZWA4Gv9m2nUkmLobh6Dfg40EQ3Xvq3Ouw9ZCyqF2l-rXdII0aKATrUxNoDpUvb07Mui52Vop9MtFOAaBUaTLk-8OSeVZb5ljDiPzOWF0p1HZIqLXL-ysalvrb7ksNUAPkGeEODUYwpFCkQ1oP6GmJXQ&__tn__=%2CO%2CP-y-R) - На 28 май 1876 година в Търново е обесен Бачо Киро 145 години оттогава! Но потомците помнят и знаят!

Ученици от 5 и 10 клас на 101 СУ „Бачо Киро“- София пристигнаха в Бяла черква, за да отдадат почит пред паметта на великия българин. Те посетиха Историческия музей, Природонаучната и Етнографската експозиция и църквата „Св.Димитър“, където се поклониха пред саркофага с костите на Бачо Киро. Възпитаниците на 101 СУ „Бачо Киро“ – София поднесоха венци и цветя пред монументалния паметник на Бачо Киро на площад „11 май

**19 юни 2021г.-** Се проведе първия „Фестивал на рибената чорба“

Рибката готвач от нашето лого, оживяла изпод вещите ръце на Илиана, се превърна в неотменим участник в забавната програма.

**7.07.21г. - 186 години от рождението на Бачо Киро** - [Български](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) [учител](https://bg.wikipedia.org/wiki/%D0%A3%D1%87%D0%B8%D1%82%D0%B5%D0%BB), [книжовник](https://bg.wikipedia.org/wiki/%D0%9A%D0%BD%D0%B8%D0%B6%D0%BE%D0%B2%D0%BD%D0%B8%D0%BA), [историк](https://bg.wikipedia.org/wiki/%D0%98%D1%81%D1%82%D0%BE%D1%80%D0%B8%D0%BA), [читалищен](https://bg.wikipedia.org/wiki/%D0%A7%D0%B8%D1%82%D0%B0%D0%BB%D0%B8%D1%89%D0%B5) деец и [фолклорист](https://bg.wikipedia.org/wiki/%D0%A4%D0%BE%D0%BB%D0%BA%D0%BB%D0%BE%D1%80).

Поднасяне на венци пред паметника камбанария и паметника на Бачо Киро

**7.07.21г.-** Начало на ваканционната програма „Лято в музея“ организирана съвместно с „Исторически музей“ гр. Бяла черква и НЧ „ Бачо Киро-1869“

През месеците Юли и Август

През най горещите дни организирахме:

**ЗАБАВНА ВАКАНЦИЯ В ЧИТАЛИЩЕТО. МАЛКО ИЗВЪН ГРАФИКА, НО ПЪК НА СЯНКА.**

В програмата бяха включени литературни четения, рисуване, оцветяване, редене на пъзел, вечната игра "Пускам, пускам, кърпа" и др.

Децата се разучаваха мюзикъла „Котки“ с помощта на балерината и хореограф на самия спектакъл Анастасия Неделчева.

Наш гост беше Г-н Александър Михайлов. От него децата научиха за различните музикални жанрове и стилове, както и спецификата на музикалните инструменти. Слушаха изпълнения на акордеон, пяха и играха хора.

Голямо забавление стана днес в читалищния салон с „ музиката на баба и дядо“ , звучаща от старите магнетофонни ленти, с грамофона и старата пишеща машина. Наш гост беше Николай Жилков, който разучава с децата право хоро под звуците на „Боряно, Борянке“.

Незабравима среща на децата с Антъни Иванов - гордост за българския плувен спорт.

Прожектирахме им детски филмчета от старите ленти с прожекционен апарат от преди 60 години.

Тържествено завършване на програмата „ЛЯТО В МУЗЕЯ“

Вкусен празничен ден с кулинарните изкушения „От кухнята на мама и баба“, награждаване на участниците и забавни танци и игри.

**26.08.2021г. - 98 години от смъртта на Райко Даскалов**

Пред паметника му слово изнесе Живка Танчева. Поднесохме цветя пред паметника.

**10.10.2021г. - Честване на 152г. от рождението на Цанко Церковски**

Поднасяне на венци пред паметника. Подредена бе витрина в читалището.

**29.10.2021г. - Ден на Народните будители**.- Подредена бе витрина в читалището.

**17.03.2021г.** НЧ „Бачо Киро-1869” гр. Бяла черква организира онлайн конкурс на тема **„От раклата на баба и мама“.**

В миналото до късна доба жените са предели, плели, шиели или тъкали, на мъждукащата светлина на газената лампа. Изложбата представя старовремски шевици карета и плетива, тъкано платно, сукмани, елеци, престилки, ризи, пешкири, кувьори и надглавници, всичко изработено ръчно – тъкано на стана или везано и плетено.

Веселина Тончева ни представи възглавница на над 70 години в конкурса включиха и Грета Рангелова; Илияна Кирова; баба Райна; Маргарита Чакова и др.

**НАРОДНО ЧИТАЛИЩЕ „Бачо Киро-1869” гр. Бяла черква организира онлайн конкурс на тема „Моята Коледа с баба и дядо”.**

Как празнувате Коледа с баба и дядо .Какво правите с тях за да подготвите един от най – хубавите християнски празници „Бъдни вечер „ и „Рождество Христово”.

Целта на конкурса е популяризиране на традициите за тези празници характерни за различните региони и населени места, да се покаже приемствеността между поколенията и предаването на традициите.

**ЗА ПЪРВА ГОДИНА**

Библиотеката при НЧ „Бачо Киро-1869“ гр. Бяла черква присъжда грамоти за :

**ЧИТАТЕЛ НА ГОДИНАТА 2021**

1. На първо място е Розка Славчева Пенчева – 163 книги.

2. Второ място – Елена Митева Радилова – 61 книги.

3. Трето място - Лиляна Венелинова Иванова - 60 книги.

**ДРУГИ РЕДОВНИ ЧИТАТЕЛИ**

4. Грета Георгиева Александрова - 51 книги.

5. Райна Петрова Овчарова - 46 книги.

6. Любка Христова Трифонова - 44 книги.

7. Ганка Тодорова Кръстева - 41 книги.

8. Надка Георгиева Донова - 38 книги.

9. Елена Атанасова Станчева - 38 книги

10. Янка Василева Колева - 37 книги.

**НАЙ-ВЪЗРАСТНИ ЧИТАТЕЛИ:**

1. Ружка Цачева Михайлова на 85г.; Прочетени книги –10.

2. Георги Антонов Минев, на 84 г.; Прочетени книги – 78.

Най-активен читател в класацията за деца в училищна възраст с най-много прочетени книги:за 2021 г.

1. 1 място - Бойка Тодорова на 10години. През 2021г. е заела 35 книги.

2. 2 място - Николай Цвятков Банков на 10 години. През 2021 е заел 22 книги.

3. 3 място - Ива Георгиева Горанова на 10 години. През 2021 е заел 19 книги.

**ДРУГИ РЕДОВНИ ЧИТАТЕЛИ**

4.Радостин Антонов Георгиев на 10 години - 16 книги.

5.Иван Антонов Георгиев на 10 години - 15 книги.

6.Костадин Валериев Костадиновна 10 години - 15 книги.

7.Мирослав Сергеев Петков на 10 години - 12 книги.

**НАЙ-МАЛЪК ЧИТАТЕЛ** – Теодор Тихомиров Цеков. Той е само на четири години, но вече посещава Детския отдел с баба си.

**15.12.2021г. - Запалване на коледните светлини**

***,,Не е ли чудесно елхата да блесне,***

***огряна от пъстри звезди***

***и стоплил ръката в ръка на приятел,***

***от радост да светиш и ти…”***

Малки и големи Белочерковци се стекоха на 15.12.2021 г.пред НЧ „Бачо Киро-1869“за да присъстват на дългоочакваната церемония по запалване на празничните светлинки на Коледното дърво . Небето бе и озарено от пъстроцветни фойерверки.

Кметът Албена Тодорова поздрави всички присъстващи, а на откритата сцена под елхата деца от ОДЗ „Атанас Неделчев“ и ОУ „Бачо Киро“ изнесоха празнична програма.

За всички забележителни събития и годишнини бяха подготвени и подходящи тематични витрини.

Публикации на бележити дати на витрината и в страницата на

НЧ „ Бачо Киро-1869“ гр. Бяла черква във Фейсбук страницата - общ брой 136

**Извършени ремонти през годината:**

* Подмяна счупени цигли на стара и нова читалищна сграда.
* Циклене и лакиране на паркета и боядисване на тавана в малък салон.
* Освежаване златните букви на паметните плочи.

**Други мероприятия**

1. Озвучаване панихида в гробищен парк - 17.04.21г.
2. За улеснение на своите читатели библиотеката при НЧ “Бачо Киро-1869”-гр. Бяла черква предлага услугата „Доставка на книги по домовете”.

И читалищните работници се включиха в инициативата „Да изчистим Славееви гори“

Много добре си взаимодействаме с колегите от музея . Няма мероприятие което да не е направено съвместно, искам лично да им благодаря за оказаната ми помощ. Както и на колегите от кметството.

В много добро взаимодействие работи нашето читалище и с читалищата от общината.

**Проведени чествания**

1. Честване на 145г. от Априлското въстание и 45г. от обявяването на Бяла черква за град – 10.05.21 г.
2. Честване на 143г. от освобождението на България от турско робство - 3.03.2021г.
3. Честване 186 години от рождението на Бачо Киро - 7.07.21г.
4. Честване на 98 г. от убийството на Райко Даскалов - 26.08.21 г.
5. Честване на 152г. от рождението на Цанко Церковски – 10.10.21г.
6. Честване на Деня на народните будители – 29.10.21г.

Народно читалище „Бачо Киро – 1869” е създадено през 1869 година като Първото селско читалище в България. На 21 декември 1869 г. ,само няколко месеца след основаването на Търновското читалище „Надежда”, възрожденският просветител и революционер Бачо Киро Петров основава и в Бяла черква читалище. Нарича го „Селска любов”. Посрещнато с много обич и надежда от белочерковци, то се превръща в истинско огнище на българския дух. Малко са читалищата, показали такава богата просветна и книжовна дейност, така тясно свързани с националноосвободителните борби, и такова единство между думи и дела на своите членове. Тук се сее семето на борбата и то дава своя плод през бурните априлски дни на 1876 година, когато 101 въстаници от Бяла черква – всички читалищни членове, излизат с четата на поп Харитон и Бачо Киро и поемат към Дряновския манастир.

Това е отчета за работата на читалището през 2021г. Надявам се че през настоящата 2022г. ще имаме по-големи изяви .

**НАРОДНО ЧИТАЛИЩЕ „ БАЧО КИРО – 1869“ гр.БЯЛА ЧЕРКВА**

**НАСТОЯТЕЛСТВО**

1. Анастасия Иванова Георгиева – председател
2. Ангелина Димитрова Петрова – член
3. Антоанета Йосифова Марчева – член
4. Албена Йорданова Тодорова – член
5. Маринка Георгиева Цачева - член
6. Стефан Петров Владимиров – член
7. Трифон Боянов Ангелов – член

**ПРОВЕРИТЕЛНА КОМИСИЯ**

1. Христина Росинова Иванова – председател
2. Николинка Ангелова Гавраилова – член
3. Светлозар Здравков Найденов - член

Отчета е приет на заседание на настоятелството с протокол

№ 8/13.01.2021г.